Etter at ektemannen døde i 1713, bodde Cathrine Hedevig videre på Hovindsholm. Utover gården Revling, som hun solgte videre til ektemannens uekte sønn, major Caspar Brochenhuus, beholdt hun resten av eiendommene udelt. Hun døde selv på Hovindsholm i 1719, hvoretter hun ble bisatt ved sin mann i et oppmuret gravsted ved Nes kirke. Gravstedet ble ødelagt da kirken i 1770 ble rammet av lyn og brente ned.